রবিনসন স্ট্রিট কঙ্কালকাণ্ডের একমাত্র জীবিত সাক্ষী পার্থ দে-র অস্বাভাবিক মৃত্যু হল। প্রাথমিক তদন্তে পুলিশের অনুমান, গায়ে আগুন দিয়ে আত্মহত্যার চেষ্টা করতে গিয়ে হার্ট ফেল করে মৃত্যু হয় পার্থর।
ওয়াটগঞ্জ থানার একটি অভিজাত আবাসনের ফ্ল্যাট থেকে পার্থবাবুর দেহ এ দিন উদ্ধার করা হয়। যে বাথরুম থেকে পার্থবাবুর দেহ উদ্ধার হয়, সেই ঘরে আগুন জ্বলছিল। তার থেকেই পুলিশের ধারণা, ঘরে আগুন লাগিয়ে আত্মহত্যার চেষ্টা করেন পার্থ। ঘর থেকে একটি পেট্রোলের বোতল এবং দেশলাইও উদ্ধার হয়। পার্থবাবুর বাবাও বাথরুমের মধ্যেই গায়ে আগুন দিয়েই আত্মহত্যা করেছিলেন। 
আরও পড়ুন
পার্থ মানসিক রোগী, না সুস্থ! বিভ্রান্তি
আচমকা দেখা রেসকোর্সের সামনে। ভাল নেই পার্থ দে
২০১৫ সালের জুন মাসে প্রকাশ্যে আসে রবিনসন স্ট্রিট কাণ্ডের কথা। নিজের দিদির কঙ্কাল, তার মৃত দুই কুকুরের সঙ্গে দীর্ঘদিন একসঙ্গে ছিলেন এই পার্থ দে।  পার্থবাবুর বাবার আত্মহত্যার ঘটনার দিনই এই চাঞ্চল্যকর তথ্য সামনে আসে। রবিনসন স্ট্রিট কাণ্ডের পরে বেশ কিছুদিন পাভলভ মানসিক হাসপাতালে চিকিৎসা চলে পার্থবাবুর। তার পরে বেশ কিছুদিন মাদার হাউজে ছিলেন পার্থ দে। ওয়াটগঞ্জের এই ফ্ল্যাটটি ভাড়া নিয়ে পার্থবাবু থাকতেন বলে জানা গিয়েছে।
দেখুন ভিডিও ১

দেখুন ভিডিও ২